CELEX: 62015CA0686
Language: lt
Date: 2016-12-07 00:00:00
Title: Byla C-686/15: 2016 m. gruodžio 7 d. Teisingumo Teismo (šeštoji kolegija) sprendimas byloje (Općinski sud u Velikoj Gorici (Kroatija) prašymas priimti prejudicinį sprendimą) Vodoopskrba i odvodnja d.o.o./Željka Klafurić (Prašymas priimti prejudicinį sprendimą — Aplinka — Direktyva 2000/60/EB — Europos Sąjungos veiksmų vandens politikos srityje pagrindai — Sąnaudų, patirtų teikiant vandens paslaugas, susigrąžinimas — Vartotojo mokėtinos sumos apskaičiavimas — Kintamoji dalis, susijusi su realiai suvartotu vandens kiekiu, ir fiksuotoji dalis, kuri nepriklauso nuo šio kiekio)

6.2.2017   
            
            
               LT
            
            
               Europos Sąjungos oficialusis leidinys
            
            
               C 38/6
            
         2016 m. gruodžio 7 d. Teisingumo Teismo (šeštoji kolegija) sprendimas byloje (Općinski sud u Velikoj Gorici (Kroatija) prašymas priimti prejudicinį sprendimą) Vodoopskrba i odvodnja d.o.o./Željka Klafurić
   
   (Byla C-686/15) (1)
   
   ((Prašymas priimti prejudicinį sprendimą - Aplinka - Direktyva 2000/60/EB - Europos Sąjungos veiksmų vandens politikos srityje pagrindai - Sąnaudų, patirtų teikiant vandens paslaugas, susigrąžinimas - Vartotojo mokėtinos sumos apskaičiavimas - Kintamoji dalis, susijusi su realiai suvartotu vandens kiekiu, ir fiksuotoji dalis, kuri nepriklauso nuo šio kiekio))
   (2017/C 038/08)
   Proceso kalba: kroatų
   
      Prašymą priimti prejudicinį sprendimą pateikęs teismas
   
   
      Općinski sud u Velikoj Gorici
   
   
      Šalys pagrindinėje byloje
   
   
      Ieškovė: Vodoopskrba i odvodnja d.o.o.
   
   
      Atsakovė: Željka Klafurić
   
   
      Rezoliucinė dalis
   
   2000 m. spalio 23 d. Europos Parlamento ir Tarybos direktyva 2000/60/EB, nustatanti Bendrijos veiksmų vandens politikos srityje pagrindus, turi būti aiškinama taip, kad pagal ją nedraudžiami nacionalinės teisės aktai, kaip antai nagrinėjami pagrindinėje byloje, kuriuose numatyta, kad kainą už vandens tiekimo paslaugas, kurią turi mokėti vartotojas, sudaro ne tik kintamoji dalis, apskaičiuota pagal suinteresuotojo asmens realiai suvartotą vandens kiekį, bet ir fiksuotoji dalis, kuri su šiuo kiekiu nesusijusi.
   
      (1)  OL C 111, 2016 3 29.